 

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA THEATR GERDDOROL / BMUS PERFFORMIO LLEISIOL 

	Modwl:
	Dysgu yn yr Oes Ddigidol 

	Cod y modwl:
	ADPA4001C
	Cyfraniad at Asesiad Cyffredinol y Modwl  (%):
	50%

	Darlithydd:
	Eilir Owen Griffiths 
	Gwiriwr Mewnol:
	Clwstwr 7

	Teitl yr Aseiniad:
	
	Nifer o eiriau (neu’r cyfwerth): 
	

	Dyddiad cyflwyno:
	26 Ionawr 2024
	Dyddiad dychwelyd marciau dros dro ac adborth ysgrifenedig: 
	4 wythnos

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   










	Deilliannau Dysgu’r Modwl 
(o faes llafur y modwl)

	
· Arddangos y sgiliau sylfaenol sydd eu hangen i fod yn ddysgwr annibynnol cydnerth ac iach
· Defnyddio technoleg addas i gefnogi a gwella eu profiad dysgu yn y maes disgyblaeth








	
DISGRIFIAD O’R DASG




TASG 1 (YSGRIFENEDIG):

Tasg 1 - i'w chyflwyno erbyn 27 Hydref 2023, ar Turnitin.
 
Cynhyrchwch grynodeb ysgrifenedig o 300 gair ar y testun sgiliau hanfodol ar gyfer astudio a chyflogaeth yn y diwydiannau creadigol. Dylech ganolbwyntio ar ddisgrifio sgiliau allweddol a fydd yn cefnogi eich gwaith proffesiynol neu gyflogaeth yn y dyfodol, a chyfeirio at ble rydych wedi dod o hyd i'r wybodaeth hon. Dylai'r crynodeb gyfeirio at o leiaf bedair ffynhonnell wybodaeth, gan gynnwys o leiaf un gwerslyfr ac un erthygl gredadwy.

Dylid cymhwyso'r safon gyfeirio gywir (Havard) drwyddi draw. Cyflwynwch eich gwaith i ddolen Turnitin (a labelwyd Tasg Un Turnitin – Gwiriwr Tebygrwydd) yn yr adran Asesu ar dudalen Moodle, a gwiriwch eich sgôr tebygrwydd.

Ar ôl i chi dderbyn eich sgôr tebygrwydd, ychwanegwch at yr un ddogfen â'ch crynodeb, adlewyrchiad o 100 gair ar:
• Eich sgôr tebygrwydd a sut y gallech ei wella ar gyfer y tro nesaf. (50 gair)
• Y marc allan o 100% y byddech yn ei ddyfarnu i chi'ch hun a pham, gan ddefnyddio'r meini prawf asesu fel canllaw. (50 gair)
 
Bydd yr adnoddau a gwmpesir yn Uned Un y modiwl hwn yn eich helpu i gwblhau'r dasg hon.

Tasg 2: 800 o eiriau

Dylai myfyrwyr ddewis un o’u dosbarthiadau sgiliau ac ysgrifennu traethawd adfyfyriol.  

Bydd angen cyflwyno gwaith ar Turnitin drwy Moodle.  

Rhannwch y gwaith yn adrannau.  Paragraff neu ddau ar gyfer pob un o’r canlynol.  Mae’n bwysig ysgrifennu’n gryno gyda phwyntiau eglur i ddangos eich datblygiad.

1) Ymchwil ar y darnau y gwnaethoch eu cyflwyno (Mae’n bwysig cael o leiaf 2 ffynhonnell ymchwil)
2) Dynodwch rywbeth a wnaethoch yn dda  
3) Dynodwch rywbeth y gallwch weithio arno  
4) Adfyfyriwch ar eich cyfraniad i’r dosbarth. 


Dylai’r gwaith gynnwys o leiaf 2 ffynhonnell wybodaeth, yn cynnwys o leiaf un gwerslyfr.   Dylid defnyddio’r safon gyfeirnodi gywir drwyddo draw. Rhaid i’ch ymchwil gael ei hysbysu a’i gefnogi gan ddeunydd sy’n berthnasol i’ch gwaith cwrs. Byddwch yn darparu tystiolaeth eich bod wedi seilio eich gwaith ar ystod eang o ffynonellau credadwy yn cynnwys cyfnodolion academaidd, gwerslyfrau, erthyglau newyddion cyfredol a gwefannau’r pum mlynedd ddiwethaf yn ogystal â gweithiau arloesol/pwysig yn eich maes astudio.  Rhaid cynnwys llyfryddiaeth lawn ar ddiwedd pob darn o waith a gyflwynir. 

https://uwtsd.ac.uk/cy/llyfrgell/hanfodion-myfyrwyr/llawlyfrau-cyfeirnodi/

Adnoddau ychwanegol i helpu gyda’r dasg hon:

https://uwtsd.ac.uk/cy/llyfrgell/infoskills/





TASG 2 (YSGRIFENEDIG)
800o eiriau

Disgwylir i fyfyrwyr ymweld â pherfformiad byw o’u dewis a llunio adolygiad 1000 o eiriau.  

Dylai’r gwaith gynnwys o leiaf 2 ffynhonnell wybodaeth. Byddwch yn darparu tystiolaeth eich bod wedi seilio eich gwaith ar ystod eang o ffynonellau credadwy yn cynnwys cyfnodolion academaidd, gwerslyfrau, erthyglau newyddion cyfredol a gwefannau’r pum mlynedd ddiwethaf yn ogystal â gweithiau arloesol/pwysig yn eich maes astudio. Rhaid cynnwys llyfryddiaeth lawn ar ddiwedd pob darn o waith a gyflwynir.






Cyflwyno E-bortffolio

Dylech gyflwyno holl rannau’r portffolio mewn un ddogfen sy’n cynnwys teitl a thudalen gynnwys ynghyd â rhestr o gyfeiriadau ar gyfer pob elfen. Os nad yw’n bosibl ymgorffori’r gwaith i mewn i ddogfen, dylid mewnosod dolenni i’r deunyddiau.

Cyfranogiad a chyfraniad 

Dyfernir y marc hwn yn seiliedig ar asesiad eich tiwtor o’ch cyfranogiad gweithredol yn y gweithgareddau dysgu, a’ch cyfraniadau iddynt, drwy gydol y modwl. 

Bydd tiwtoriaid yn dyfarnu marciau am gwblhau tasgau penodol ac am yr allbwn y byddwch yn ei gynhyrchu a’i gyflwyno (e.e. cwblhau gweithgareddau, negeseuon sy’n cael eu postio mewn llinynnau trafod, cyfranogiad gweithredol mewn trafodaethau). 







	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: Fe ddylai eich portffolio gynnwys cyfeiriad at o leiaf 10 ffynhonnell o’r fath a dylai’r safon gyfeirnodi ar gyfer eich cwrs gael ei defnyddio drwyddo draw. 


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  Dylech gyfeirio at bethau rydych wedi’u dysgu o’r unedau perthnasol yn y modwl. Fe ddylai eich ymateb i’r tasgau arddangos gwybodaeth o gysyniadau, theorïau a modelau perthnasol, ac arddangos y sgiliau rydych wedi’u datblygu dros y modwl fel aralleirio, synthesis, cyfeirnodi a sgiliau digidol.


3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  Fe ddylai eich ymatebion i’r tasgau gael eu tanategu gan gyfeirio at dystiolaeth briodol. 


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  Dylech arddangos eich bod yn gallu cymhwyso’r wybodaeth a’r sgiliau a gawsoch yn ystod y modwl i’r dasg asesu


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  E-bortffolio

· Wedi’i ysgrifennu yn y Gymraeg gydag arddull fusnes/academaidd briodol gan ddefnyddio cyfrwng priodol ar gyfer y dasg. Cyfeiriwch at adnoddau Moodle ychwanegol i gael cyfarwyddyd ynghylch llunio mapiau meddwl, a phosteri.
· Canolbwyntiwch ar y tasgau a osodwyd yn yr aseiniad yn unig.
· Hyd: 2000 o eiriau (neu’r cyfwerth) +/- 10% (tynnir 5 marc o’r marc terfynol os bydd mwy o eiriau na’r hyn a ganiateir).
· Defnyddiwch ‘Cysill’ i wirio’r sillafu a’r gramadeg cyn cyflwyno’r aseiniad.

Adnoddau Hanfodol:
· Adnoddau a restrir ar Moodle
· Y Llawlyfr modwl a rhestr ddarllen 
· Canllaw cyfeirnodi Prifysgol Cymru Y Drindod Dewi Sant
· Y meini prawf asesu isod



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	





	
	

	
	20
	

	2. Sgiliau Gwybodaeth a Dealltwriaeth

	
	

	





	
	

	
	10
	

	3. Sgiliau Gwybyddol a Deallusol

	
	

	





	
	

	
	10
	

	4. Sgiliau Cymhwyso Ymarferol 

	
	

	





	
	

	
	30
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	30
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	





ASESIAD 2

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA THEATR GERDDOROL / BMUS PERFFORMIO LLEISIOL 

	Modwl:
	Dysgu yn yr Oes Ddigidol 

	Cod y modwl:
	ADPA4001C
	Cyfraniad at Asesiad Cyffredinol y Modwl  (%):
	50%

	Darlithydd:
	Eilir Owen Griffiths
	Gwiriwr Mewnol:
	Clwstwr 7

	Teitl yr Aseiniad:
	Gwaith cwrs: Fideo 
	Nifer o eiriau (neu’r cyfwerth): 
	3 munud 

	Dyddiad cyflwyno:
	15 Mawrth 2024
	Dyddiad dychwelyd marciau dros dro ac adborth ysgrifenedig: 
	4 wythnos

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   










	Deilliannau Dysgu’r Modwl 
(o faes llafur y modwl)

	
· Arddangos y sgiliau sylfaenol sydd eu hangen i fod yn ddysgwr annibynnol cydnerth ac iach.
· Ymarfer egwyddorion ystwythder dysgu.
· Defnyddio technoleg addas i gefnogi a gwella eu profiad dysgu yn y maes disgyblaeth.










	
DISGRIFIAD O’R DASG




Byddwch yn cynhyrchu cynllun datblygiad proffesiynol (CDP) o tua 600 gair gan ddefnyddio templed cydnabyddedig.

Dylai eich cynllun fanylu ar y datblygiad a'r cyflawniadau sydd eu hangen ar gyfer eich gwydnwch proffesiynol yn y dyfodol yn eich dewis faes, ac amlinellu'r anghenion datblygu yn seiliedig ar eich disgwyliad o'ch datblygiad personol o fewn cyd-destun eich rhaglen radd.

Dylai eich cynllun ddangos sut y cymhwysir nodau SMART goals (Specific, Measurable, Achievable, Realistic and Time-based goals)er mwyn nodi eich nodau a'ch targedau datblygu arfaethedig.


Fideo (3 munud)
Crëwch fideo unigol 3 munud o hyd (uchafswm amser) gyda deunydd ategol, sy’n adfyfyrio ar y sgiliau trosglwyddadwy rydych wedi eu datblygu yn ystod y modwl.  Yn y fideo adfyfyriwch ar ble rydych chi fel artist/perfformiwr.  Dynodwch ymhle roedd diffygion personol o ran sgiliau a galluoedd, a pha gynlluniau personol y gallwch eu rhoi yn eu lle i wella fel perfformiwr/artist.  

Wrth greu’r fideo hwn dylech ddefnyddio model adfyfyriol priodol i fframio eich adfyfyrdod (e.e. Gibb) a chyfeirio at y damcaniaethau
 a chysyniadau a gyflwynwyd ar y modwl hwn a modylau eraill rydych wedi’u hastudio sydd wedi cyfrannu at eich dysgu. Mae’r deunydd ategol yn cynnwys cyflwyniad PowerPoint ac adnoddau gweledol i gyfoethogi eich fideo.  

Cyflwyno gwaith Dylech gyflwyno dolen i’ch fideo i Turnitin ac fe ddylech gynnwys tudalen flaen a rhestr o gyfeiriadau. 









	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

6. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  Fe ddylech gyfeirio at o leiaf 10 ffynhonnell o’r fath yn y cyflwyniad a dylid defnyddio’r confensiwn cyfeirnodi priodol drwyddo draw. Sicrhewch eich bod yn cyfeirio at ffynonellau o fewn eich fideo a’ch bod yn cydnabod ffynhonnell unrhyw ddelweddau y byddwch yn eu defnyddio.


7. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  Dylech gyfeirio nôl i’r gweithgareddau rydych wedi ymgymryd â nhw trwy gydol y modwl sydd wedi adnabod bylchau y gallai fod gennych yn eich set sgiliau ac y mae angen i chi eu datblygu yn eich dewis ddisgyblaeth. 


8. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  Fe ddylai eich ymatebion i’r tasgau gael eu tanategu gan gyfeirio at dystiolaeth briodol. 


9. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  Fe ddylech arddangos eich defnydd o sgiliau rydych wedi’u datblygu ar draws y modwl.


10. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  Cynllun datblygu a fideo 3 munud

· Cyflwyno gwaith:  Dylech ddefnyddio’r templed a ddarparwyd i gyflwyno’ch cynllun datblygu. Dylid cyflwyno’r cynllun a’r fideo mewn ffordd broffesiynol gan ddefnyddio’r Gymraeg
· Canolbwyntiwch ar y tasgau a osodwyd yn yr aseiniad yn unig.
· Hyd: Fideo 3 munud a 600 o eiriau +/- 10% (tynnir 5 marc o’r marc terfynol os bydd mwy o eiriau na’r hyn a ganiateir).
· Defnyddiwch ‘Cysill’ i wirio’r sillafu a’r gramadeg cyn cyflwyno’r aseiniad. 




Adnoddau Hanfodol:
· Adnoddau a restrir ar Moodle
· Y Llawlyfr modwl a rhestr ddarllen 
· Canllaw cyfeirnodi Prifysgol Cymru Y Drindod Dewi Sant
· Y meini prawf asesu isod


	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	





	
	

	
	10
	

	2. Sgiliau Gwybodaeth a Dealltwriaeth

	
	

	





	
	

	
	30
	

	3. Sgiliau Gwybyddol a Deallusol

	
	

	





	
	

	
	10
	

	4. Sgiliau Cymhwyso Ymarferol 

	
	

	





	
	

	
	30
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	20
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	








	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  











MAE'R DDOGFEN HON AR GAEL HEFYD YN SAESNEG
